proxectonos/corpus_dominio_legal_administrativo_tmp huggingface dataset:
ORDE do 7 de novembro de 2012 pola que se amplía o prazo de presentación da documentación xustificativa establecido na Orde do 28 de xuño de 2012 pola que se establecen as bases reguladoras para a concesión de subvencións a entidades sen ánimo de lucro, en réxime de concorrencia competitiva, para o fomento do sector mineiro galego, e se procede á súa convocatoria para o ano 2012 (código de procedemento IN315A).
Consellería de Economía e Industria — III. Outras disposicións — 16/11/2012

O día 9 de xullo de 2012 publicouse no
Diario Oficial de Galicia
a Orde do 28 de xuño de 2012 pola que se establecen as bases reguladoras para a concesión de subvencións a entidades sen ánimo de lucro, en réxime de concorrencia competitiva, para o fomento do sector mineiro galego, e se procede á súa convocatoria para o ano 2012 (código de procedemento IN315A).
No artigo 18 das bases reguladoras da Orde do 28 de xuño de 2012, establécese que para cobrar a subvención concedida, o beneficiario deberá presentar a documentación xustificativa, tendo de prazo máximo ata o 1 de decembro de 2012 (inclusive). O elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes. Co fin de garantir a maior eficacia posible das referidas subvencións e dado que non se causa prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único.
Amplíase ata o 20 de decembro de 2012 (inclusive) o prazo para a execución e xustificación dos investimentos que foron obxecto de subvención ao abeiro da citada Orde do 28 de xuño de 2012 de fomento do sector mineiro galego.
Santiago de Compostela, 7 de novembro de 2012
ORDE do 25 de outubro de 2012 pola que se modifica a autorización do centro privado Centro de Estudios Marcote, do concello de Vigo (Pontevedra).
Consellería de Cultura, Educación e Ordenación Universitaria — III. Outras disposicións — 19/11/2012

O representante da titularidade do centro privado (CPR) Centro de Estudios Marcote, do concello de Vigo, solicita a supresión do ciclo formativo de grao superior (CS) Administración e finanzas, do CS Administración de sistemas informáticos, do CS Dietética e do CS Realización de audiovisuais e espectáculos (autorizado en quenda de tarde-noite); e a autorización do CS Animacións 3D, xogos e contornos interactivos en quenda de tarde-noite.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro.
1. Suprimir o CS Administración e finanzas, o CS Administración de sistemas informáticos, o CS Dietética e o CS Realización de audiovisuais e espectáculos (autorizado en quenda de tarde-noite) no CPR Centro de Estudios Marcote, de Vigo.
2. Autorizar o CS Animacións 3D, xogos e contornos interactivos, no centro privado que se detalla:
Segundo.
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro.
Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto.
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que sinala a presente orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de outubro de 2012
ORDE do 7 de novembro de 2012 pola que se modifica a autorización do centro privado Aloya, do concello de Vigo (Pontevedra).
Consellería de Cultura, Educación e Ordenación Universitaria — III. Outras disposicións — 19/11/2012

A representante da titularidade do centro privado (CPR) Aloya, do concello de Vigo, solicita a supresión do ciclo formativo de grao medio (CM) Xestión administrativa e do ciclo formativo de grao superior (CS) Restauración, e a autorización do CS Anatomía patolóxica e citoloxía.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro.
1. Suprimir o CM Xestión administrativa e o CS Restauración, e autorizar o CS Anatomía patolóxica e citoloxía no centro privado que se detalla:
2. A supresión do segundo curso do CM Xestión administrativa terá efectos do remate do curso 2012/2013 (31 de agosto de 2013).
3. Composición resultante:
Segundo.
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Terceiro.
Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto.
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que sinala a presente orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de novembro de 2012
ORDE do 24 de outubro de 2012 pola que se modifica a autorización do centro privado Santa Apolonia, do concello de Santiago de Compostela (A Coruña).
Consellería de Cultura, Educación e Ordenación Universitaria — III. Outras disposicións — 19/11/2012

A titular do centro privado (CPR) Santa Apolonia, do concello de Santiago de Compostela, solicita a supresión do ciclo formativo de grao medio (CM) Atención a persoas en situación de dependencia e do CM Sistemas microinformáticos e redes; e a autorización do ciclo formativo grao superior (CS) Desenvolvemento de aplicacións web e doutro CS Audioloxía protésica, en quenda de tarde-noite.
Logo da tramitación do expediente, de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro.
1. Suprimir o CM Atención a persoas en situación de dependencia e o CM Sistemas microinformáticos e redes no CPR Santa Apolonia.
2. Autorizar o CS Desenvolvemento de aplicacións web e outro CS Audioloxía protésica, no centro privado que se detalla:
Educación para persoas adultas, modalidade presencial, en quenda de tarde-noite:
– Educación secundaria para persoas adultas: nivel I e II.
– Bacharelato: modalidades de ciencias e tecnoloxía, humanidades e ciencias sociais.
Segundo.
Para a posta en funcionamento das ensinanzas que se autorizan, a Xefatura Territorial da Consellería de Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Terceiro.
Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto.
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que sinala a presente orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de outubro de 2012
RESOLUCIÓN do 31 de outubro de 2012 pola que se procede á publicación da resolución da sentenza do procedemento ordinario 1056/2010, que anula a Resolución do 30 de setembro de 2010 pola que se lle dá publicidade ao acordo do Consello de Dirección que aproba as bases reguladoras das axudas a particulares para a compra de mobles de madeira para o fogar e colchóns (Plan Remóblate Galicia), publicada no Diario Oficial de Galicia número 211, do 3 de novembro de 2010.
Instituto Galego de Promoción Económica — III. Outras disposicións — 19/11/2012

En cumprimento do establecido no artigo 72 da Lei 29/1998, do 13 de xullo, reguladora da xurisdición contencioso-administrativa,
Publicar a resolución da Sentenza 906/2012, da Sala do Contencioso-Administrativo, Sección 1ª, do Tribunal Superior de Xustiza de Galicia, do 20 de xuño de 2012:
«Decidimos que debemos estimar e estimamos o recurso contencioso-administrativo interposto pola Asociación Nacional de Grandes Empresas de Distribución contra a Resolución do 30 de setembro de 2010, do Instituto Galego de Promoción Económica, pola que se lle dá publicidade ao acordo do Consello de Dirección do Instituto Galego de Promoción Económica (Igape) que aproba as bases reguladoras das axudas a particulares para a compra de mobles de madeira para o fogar e colchóns (Plan Remóblate Galicia), e se procede á súa convocatoria en réxime de concorrencia non competitiva e, en consecuencia, declaramos a súa nulidade; sen facer imposición das custas».
Santiago de Compostela, 31 de outubro de 2012
CORRECCIÓN de erros. Decreto 225/2012, do 15 de novembro, polo que se crea a Rede Eusumo para o fomento do cooperativismo e a economía social e se regula o seu funcionamento.
Consellería de Traballo e Benestar — I. Disposicións xerais — 28/11/2012

Advertido erro no Decreto 225/2012, do 15 de novembro, polo que se crea a Rede Eusumo para o fomento do cooperativismo e a economía social e se regula o seu funcionamento, publicado no
Diario Oficial de Galicia
núm. 226, do 27 de novembro de 2012, cómpre facer a seguinte corrección:
Incorporar os anexos I, II e III ao devandito decreto.
Consta dunha figura que representa a suma mediante a unión de cores, acompañada da palabra eusumo, situada na parte inmediatamente inferior, e da expresión Cooperativismo e Economía Social situada, pola súa vez, na parte inferior desta última.
O distintivo deberá ser utilizado consonte as normas previstas no Manual de imaxe e identidade visual, que pode ser consultado na web: www.eusumo.coop, e as instrucións indicadas pola Dirección Xeral de Relacións Laborais.
ACORDO do 16 de novembro de 2012, do Pleno do Parlamento de Galicia, relativo á elección dos membros da Mesa.
Parlamento de Galicia — II. Autoridades e persoal — 20/11/2012

O Parlamento de Galicia, na sesión constitutiva que tivo lugar o día 16 de novembro de 2012, conforme o disposto nos artigos 4.2 e 36 do Regulamento da Cámara, procedeu á elección da Mesa, que queda integrada polas seguintes persoas:
Excma. Sra. presidenta: Dª Pilar Rojo Noguera (Partido Popular de Galicia).
Ilmo. Sr. vicepresidente 1º: D. Miguel Ángel Santalices Vieira (Partido Popular de Galicia).
Ilma. Sra. vicepresidenta 2ª: Dª María Soledad Soneira Tajes (Partido dos Socialistas de Galicia-PSOE).
Ilmo. Sr. secretario: D. José Manuel Balseiro Orol (Partido Popular de Galicia).
Ilma. Sra. vicesecretaria: Dª Concepción Burgo López (Partido dos Socialistas de Galicia-PSOE).
Santiago de Compostela, 16 de novembro de 2012
ORDE do 15 de novembro de 2012 pola que se dispón o cesamento dun vogal do Consello de Administración da Autoridade Portuaria da Coruña.
Consellería do Medio Rural e do Mar — II. Autoridades e persoal — 27/11/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento, por petición propia, de Belén Mª do Campo Piñeiro, como vogal no Consello de Administración da Autoridade Portuaria da Coruña, agradecéndolle os servizos prestados.
Santiago de Compostela, 15 de novembro de 2012
ORDE do 15 de novembro de 2012 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 27/11/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento, por petición propia, de Raquel Arias Rodríguez, como vogal no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 15 de novembro de 2012
ORDE do 15 de novembro de 2012 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa.
Consellería do Medio Rural e do Mar — II. Autoridades e persoal — 27/11/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento, por petición propia, de José Manuel Cores Tourís como vogal no Consello de Administración da Autoridade Portuaria de Vilagarcía de Arousa, agradecéndolle os servizos prestados.
Santiago de Compostela, 15 de novembro de 2012
RESOLUCIÓN do 16 de novembro de 2012 pola que se ordena a publicación do Acordo do Consello da Xunta de Galicia do 15 de novembro de 2012, polo que se aproba a modificación da relación de postos de traballo da Consellería de Cultura, Educación e Ordenación Universitaria.
Consellería de Facenda — III. Outras disposicións — 20/11/2012

A aprobación da modificación da relación de postos de traballo da Consellería de Cultura, Educación e Ordenación Universitaria xustifícase polas necesidades organizativas e funcionais da consellería.
En consecuencia, por proposta da Consellería de Cultura, Educación e Ordenación Universitaria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 15 de novembro de 2012, adoptou o seguinte
Primeiro. Apróbase a modificación da relación de postos de traballo da Consellería de Cultura, Educación e Ordenación Universitaria, nos termos que se sinalan no anexo a este acordo.
Segundo. Indícanse qué postos de traballo constitúen unha excepción ao disposto no artigo 30 do Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, modificado pola Lei 15/2010, do 28 de decembro, de medidas fiscais e administrativas, polo que se procede a cubrir polo sistema de libre designación con convocatoria pública os postos que a seguir se relacionan:
Terceiro. Ordénase a publicación da mesma no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 15 de novembro de 2012, relativo á aprobación da modificación da relación de postos de traballo da Consellería de Cultura, Educación e Ordenación Universitaria, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 16 de novembro de 2012
RESOLUCIÓN do 26 de outubro de 2012, da Xefatura Territorial de Pontevedra, pola que se procede á publicación das subvencións concedidas ao abeiro da Resolución do 3 de xullo de 2012, pola que se establecen as bases que rexerán o procedemento de concesión de axudas económicas destinadas a fomentar o asociacionismo e a participación das mulleres, cofinanciadas polo FSE, e se procede á súa convocatoria para o ano 2012 (Diario Oficial de Galicia número 129, do 6 de xullo).
Consellería de Presidencia, Administracións Públicas e Xustiza — III. Outras disposicións — 20/11/2012

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 23 da Resolución do 3 de xullo de 2012 pola que se establecen as bases que rexerán o procedemento de concesión de axudas económicas destinadas a fomentar o asociacionismo e a participación das mulleres, cofinanciadas polo FSE, e se procede á súa convocatoria para o ano 2012, procédese á publicación das subvencións concedidas ao abeiro da citada Resolución do 3 de xullo de 2012.
Finalidade da axuda: estas axudas teñen como finalidade fortalecer e consolidar o movemento asociativo de mulleres, por ser un elemento indispensable na promoción da igualdade de oportunidades, a través das seguintes liñas:
a) Liña 1: consolidación do movemento asociativo, destinada a compensar gastos correntes que orixine o mantemento e funcionamento das asociacións de mulleres e as súas federacións.
b) Liña 2: promoción de hábitos de vida saudables, destinada a compensar gastos correntes e/ou de persoal, producidos polo desenvolvemento de actividades destinadas a esta finalidade.
c) Liña 3: promoción de accións de prevención da violencia de xénero, así como de atención (protección, asistencia e/ou acompañamento) a mulleres que a sofren, destinadas a compensar gastos correntes e/ou de persoal producidos polo desenvolvemento de programas dirixidos a calquera destas finalidades.
Norma reguladora: Resolución do 3 de xullo de 2012 pola que se establecen as bases que rexerán o procedemento de concesión de axudas económicas destinadas a fomentar o asociacionismo e a participación das mulleres, cofinanciadas polo FSE, e se procede á súa convocatoria para o ano 2012.
Crédito orzamentario: 70.408,16 euros.
Partida orzamentaria: 04.40.313G.481.0.
Entidades beneficiarias da subvención e importe concedido a cada unha delas: ver anexo.
Pontevedra, 26 de outubro de 2012
Subvencións concedidas:
Crédito asignado: 70.408,16 euros.
Línea 3: promoción de accións de prevención da violencia de xénero así como de atención a mulleres que a sofren
ORDE do 16 de novembro de 2012 pola que se amplía o prazo de presentación da documentación xustificativa establecido na Orde do 1 de xuño de 2012 pola que se establecen as bases reguladoras para a concesión, en réxime de concorrencia non competitiva, de subvencións destinadas a actuacións de mellora da eficiencia enerxética e seguranza nas instalacións de ascensores existentes pertencentes a comunidades de propietarios de edificios de vivendas en réxime de propiedade horizontal, no ámbito da Comunidade Autónoma de Galicia, e se procede á súa convocatoria para o ano 2012 (código do procedemento IN532A).
Consellería de Economía e Industria — III. Outras disposicións — 27/11/2012

O día 8 de xuño de 2012 publicouse no Diario Oficial de Galicia a Orde do 1 de xuño de 2012 pola que se establecen as bases reguladoras para a concesión, en réxime de concorrencia non competitiva, de subvencións destinadas a actuacións de mellora da eficiencia enerxética e seguranza nas instalacións de ascensores existentes pertencentes a comunidades de propietarios de edificios de vivendas en réxime de propiedade horizontal, no ámbito da Comunidade Autónoma de Galicia, e se procede á súa convocatoria para o ano 2012 (código do procedemento IN532A).
No artigo 14.1 do anexo I da Orde do 1 de xuño de 2012 establécese que os beneficiarios terán ata o 30 de novembro de 2012 para presentaren a documentación xustificativa da subvención. Tendo en conta a data de resolución das devanditas axudas, motivada polos atrasos experimentados na tramitación das emendas de documentación e, co fin de viabilizar os procesos de execución e xustificación por parte dos beneficiarios resultantes sen que con iso se cause prexuízo a terceiros, considérase necesario ampliar o prazo de xustificación.
De acordo co anterior, vista a Lei 9/2007, do 13 de xuño, de subvencións de Galicia, e o Decreto 11/2009, do 8 de xaneiro, polo que se aproba o seu regulamento,
Artigo único.
Amplíase ata o día 20 de decembro de 2012, inclusive, o prazo para a execución e xustificación dos investimentos que foron obxecto de subvención ao abeiro da Orde do 1 de xuño de 2012 pola que se establecen as bases reguladoras para a concesión, en réxime de concorrencia non competitiva, de subvencións destinadas a actuacións de mellora da eficiencia enerxética e seguranza nas instalacións de ascensores existentes pertencentes a comunidades de propietarios de edificios de vivendas en réxime de propiedade horizontal, no ámbito da Comunidade Autónoma de Galicia, e se procede á súa convocatoria para o ano 2012 (código do procedemento IN532A).
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de novembro de 2012
DECRETO 220/2012, do 8 de novembro, polo que se aproba o cambio de titularidade dun treito da estrada AC-299: Padrón (AC-307)-AC-301 desde o p.q. 2+160 (límite municipal) ao p.q. 2+400 (enlace coa estrada AC-301) a prol do Concello de Rois.
Consellería de Medio Ambiente, Territorio e Infraestruturas — III. Outras disposicións — 20/11/2012

Segundo o teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma e das entidades locais deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei de estradas, dispón no artigo 54 que as estradas autonómicas ou provinciais ou os treitos determinados delas en que a circulación adquira características urbanas se entregarán aos respectivos concellos. O expediente promoverase por proposta do concello ou da administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os organismos.
A Axencia Galega de Infraestruturas, de acordo co informe emitido polos servizos competentes, formulou a proposta favorable á transferencia de titularidade do treito da estrada AC-299 (Padrón (AC-307)-AC-301) desde o p.q. 2+160 (límite municipal) ao p.q. 2+400 (enlace coa estrada AC-301) cunha lonxitude de 240 metros a prol do Concello de Rois.
De conformidade co anteriormente exposto, por proposta do conselleiro de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día oito de novembro de dous mil doce,
Artigo 1
Apróbase o cambio de titularidade a prol do Concello de Rois do tramo da estrada autonómica AC-299 (Padrón (AC-307)-AC-301) desde o p.q. 2+160 (límite municipal) ao p.q. 2+400 (enlace coa estrada AC-301).
Artigo 2
En aplicación do artigo 4 da Lei 4/1994, do 14 de setembro, de estradas de Galicia, o Concello de Rois deberá incorporar ao seu plan de estradas a vía a que se refire este decreto.
Artigo 3
A entrega da vía formalizarase no prazo de dous meses seguintes á publicación deste decreto no Diario Oficial de Galicia, mediante a sinatura da correspondente acta de entrega.
Artigo 4
Corresponderalle ao Concello de Rois, a partir da formalización da entrega, todas as actividades de xestión, mantemento, conservación e explotación da vía, así como o exercicio das funcións de disciplina viaria e calquera outra que puider corresponderlle como nova Administración titular da estrada.
Disposición derradeira
O presente decreto producirá efectos desde o día seguinte á súa publicación no Diario Oficial de Galicia.
Santiago de Compostela, oito de novembro de dous mil doce
RESOLUCIÓN do 19 de novembro de 2012, da Secretaría Xeral Técnica da Consellería de Economía e Industria, pola que se lles dá publicidade ás axudas concedidas ao abeiro da Orde do 21 de maio de 2012, pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro para a dinamización dos centros comerciais abertos e prazas de abastos de Galicia, en desenvolvemento do Plan Ágora, agora RE-comercia 2010-2013, e se procede á súa convocatoria (IN 219A), modificada polas ordes do 21 de xuño e 22 de outubro de 2012.
Consellería de Economía e Industria — III. Outras disposicións — 28/11/2012

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 21 das bases reguladoras da Orde do 21 de maio de 2012, procédese á publicación das subvencións concedidas por resolución do conselleiro de Economía e Industria relacionadas no anexo.
Norma reguladora: Orde do 21 de maio de 2012 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro para a dinamización dos centros comerciais abertos e prazas de abastos de Galicia, en desenvolvemento do Plan Ágora, agora re-comercia 2010-2013, e se procede á súa convocatoria (IN 219A), modificada polas ordes do 21 de xuño e 22 de outubro de 2012.
Crédito orzamentario: 1.962.256,48 euros.
Aplicación orzamentaria: 08.03.751A 781.1.
Santiago de Compostela, 19 de novembro de 2012
RESOLUCIÓN do 19 de novembro de 2012, da Secretaría Xeral Técnica da Consellería do Medio Rural e do Mar, pola que se dá publicidade aos convenios de colaboración subscritos por esta consellería no segundo cuadrimestre do ano 2012.
Consellería do Medio Rural e do Mar — III. Outras disposicións — 28/11/2012

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga, por medio desta resolución dáse publicidade á relación dos convenios subscritos no segundo cuadrimestre do ano 2012 pola Consellería do Medio Rural e do Mar que se incorpora como anexo a esta resolución.
Santiago de Compostela, 19 de novembro de 2012
RESOLUCIÓN do 31 de outubro de 2012 pola que se publica o estado de execución do orzamento da Comunidade Autónoma e as súas modificacións, e a situación da tesouraría e dos movementos por operacións orzamentarias e extraorzamentarias correspondentes ao segundo trimestre de 2012.
Consellería de Facenda — III. Outras disposicións — 28/11/2012

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións, e á situación de tesouraría e movementos por operacións orzamentarias e extraorzamentarias correspondentes ao segundo trimestre de 2012 e que figuran como anexo a esta resolución.
Santiago de Compostela, 31 de outubro de 2012
ORDE do 25 de outubro de 2012 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 05/11/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o cesamento de Francisco José Cortés Uría como vogal no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 25 de outubro de 2012
ORDE do 25 de outubro de 2012 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Medio Rural e do Mar — II. Autoridades e persoal — 05/11/2012

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
Por proposta do presidente do ente público Portos do Estado, o nomeamento como vogal no Consello de Administración da Autoridade Portuaria de Ferrol-San Cibrao de Manuel Garat Caramé.
Santiago de Compostela, 25 de outubro de 2012
DECRETO 208/2012, do 2 de novembro, polo que se encarga o despacho de asuntos da Presidencia, durante a ausencia do seu titular, ao conselleiro de Presidencia, Administracións Públicas e Xustiza.
Presidencia da Xunta de Galicia — II. Autoridades e persoal — 05/11/2012

Con motivo da ausencia do presidente da Xunta de Galicia, por mor dunha viaxe a América, cómpre prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia,
Artigo único
Durante a ausencia do presidente da Xunta de Galicia, con motivo da súa viaxe a América, encárgaselle o despacho de asuntos da Presidencia, ata o seu regreso, ao conselleiro de Presidencia, Administracións Públicas e Xustiza.
Santiago de Compostela, dous de novembro de dous mil doce
CORRECCIÓN de erros. Orde do 18 de setembro de 2012 pola que se fai pública a composición dos consellos sociais das universidades de Santiago de Compostela, A Coruña e Vigo.
Consellería de Cultura, Educación e Ordenación Universitaria — II. Autoridades e persoal — 05/11/2012

Advertido erro na orde publicada no DOG nº 185, do 27 de setembro de 2012, cómpre efectuar a seguinte modificación:
Na páxina 37435, no artigo 1.I onde di: «Lourdes Batán Aira, xerente», debe dicir: «María Lourdes Batán Aira, xerente».
RESOLUCIÓN do 2 de novembro de 2012 pola que se ordena a publicación do Acordo do Consello da Xunta de Galicia do 30 de outubro de 2012 polo que se aproba a modificación da relación de postos de traballo da Consellería de Traballo e Benestar.
Consellería de Facenda — III. Outras disposicións — 09/11/2012

A aprobación da modificación da relación de postos de traballo da Consellería de Traballo e Benestar xustifícase polas necesidades organizativas e funcionais da consellería.
En consecuencia, por proposta da Consellería de Traballo e Benestar, unha vez consultadas as organizacións sindicais presentes na Mesa Xeral de Negociación da comunidade autónoma e a Comisión de Persoal, o Consello da Xunta de Galicia, na súa reunión do día 30 de outubro de 2012, adoptou o seguinte
Primeiro. Apróbase a modificación da relación de postos de traballo da Consellería de Traballo e Benestar nos termos que se sinalan no anexo a este acordo.
Segundo. De conformidade co artigo 30 do Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, poderase cubrir polo sistema de libre designación con convocatoria pública o posto de traballo que a seguir se indica. Os motivos que o xustifican son o seu carácter directivo, así como a súa especial responsabilidade. O Centro Galego de Desenvolvemento Integral realizará actuacións para promover a autonomía persoal e ofrecer o apoio necesario nas situacións de dependencia, incluíndo os servizos de rehabilitación e mantemento físico e social (centro de día), servizos residenciais para estudantes, servizos de inserción social e laboral, servizos de recursos á comunidade, servizos de formación e centro de referencia, investigación, desenvolvemento e innovación en axudas técnicas para persoas con discapacidade.
Terceiro. Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 30 de outubro de 2012, relativo á aprobación da modificación da relación de postos de traballo da Consellería de Traballo e Benestar, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 2 de novembro de 2012
RESOLUCIÓN do 8 de novembro de 2012 pola que se ordena a publicación do Acordo do Consello da Xunta de Galicia do 8 de novembro de 2012 polo que se aproba a modificación da relación de postos de traballo das consellerías do Medio Rural e do Mar e Sanidade con respecto aos servizos veterinarios.
Consellería de Facenda — III. Outras disposicións — 09/11/2012

A aprobación da modificación da relación de postos de traballo das consellerías do Medio Rural e do Mar e Sanidade con respecto aos servizos veterinarios xustifícase polas necesidades organizativas e funcionais das consellerías.
En consecuencia, por proposta das consellerías do Medio Rural e do Mar e Sanidade, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 8 de novembro de 2012, adoptou o seguinte
Primeiro. Apróbase a modificación da relación de postos de traballo das consellerías do Medio Rural e do Mar e Sanidade con respecto aos servizos veterinarios, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 8 de novembro de 2012, relativo á aprobación da modificación da relación de postos de traballo das consellerías do Medio Rural e do Mar e Sanidade con respecto aos servizos veterinarios, coa finalidade de cumprir tal acordo, dispoño que se publique no
Diario Oficial de Galicia
como anexo a esta resolución.
Santiago de Compostela, 8 de novembro de 2012
Na vixente relación de postos de traballo da Consellería de Sanidade e das extintas Consellería do Medio Rural e da Consellería do Mar, suprímense os seguintes postos de traballo:
Na modificación da relación de postos de traballo referida aos servizos veterinarios da Consellería de Sanidade e das extintas Consellería do Medio Rural e da Consellería do Mar, publicada no DOG nº 141, do 22 de xullo de 2011, realízanse as seguintes modificacións:
– Déixanse sen efecto as amortizacións dos seguintes postos de traballo relacionados nas páxinas que se indican:
– Modifícanse os postos referidos no parágrafo anterior, que quedan da seguinte forma respectivamente:
CORRECCIÓN de erros. Orde do 6 de xullo de 2012 pola que se establecen as bases reguladoras das subvencións destinadas ao sector do lúpulo e se convocan para o ano 2012.
Consellería do Medio Rural e do Mar — III. Outras disposicións — 09/11/2012

Advertido erro na Orde do 6 de xullo de 2012, publicada no Diario Oficial de Galicia nº 135, do 16 de xullo, cómpre facer a seguinte corrección:
Na páxina 28299, no artigo 15, punto 3, onde di: «A porcentaxe do investimento subvencionable poderá incrementarse en dez puntos porcentuais, no caso de que o titular da explotación reúna os requisitos para ser cualificado como agricultor/a novo/a, conforme o define o artigo 22 do Regulamento (CE) nº 1698/2005 do Consello, do 20 de setembro de 2005, e estea nos seus primeiros anos de actividade», debe dicir: «A porcentaxe do investimento subvencionable poderá incrementarse en dez puntos porcentuais, no caso de que o titular da explotación reúna os requisitos para ser cualificado como agricultor/a novo/a, conforme o define o artigo 22 do Regulamento (CE) nº 1698/2005 do Consello, do 20 de setembro de 2005, e estea nos seus primeiros cinco anos de actividade».
CORRECCIÓN de erros. Resolución do 15 de outubro de 2012, da Dirección Xeral de Educación, Formación Profesional e Innovación Educativa, pola que se resolve a do 22 de maio de 2012 que convocou a selección de plans de formación permanente do profesorado que se van implantar en centros educativos públicos dependentes desta consellería no curso 2012-2013.
Consellería de Cultura, Educación e Ordenación Universitaria — III. Outras disposicións — 02/11/2012

Advertidos erros na publicación da resolución que se cita, efectuada no DOG nº 202, do martes 23 de outubro de 2012, cómpre facer as seguintes correccións:
No título do anexo, onde di: «Licenzas por formación concedidas para o curso 2012-2013»; debe dicir: «Plans de formación en centros concedidos para o curso 2012-2013».
No mesmo anexo, onde di:
Debe dicir:
RESOLUCIÓN do 15 de outubro de 2012, da Secretaría Xeral Técnica da Consellería de Economía e Industria, pola que se dá publicidade aos convenios de colaboración subscritos por esta consellería no segundo cuadrimestre do ano 2012.
Consellería de Economía e Industria — III. Outras disposicións — 02/11/2012

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Consellería de Economía e Industria nos meses de maio, xuño, xullo e agosto do ano 2012, que se incorpora como anexo a esta resolución.
Santiago de Compostela, 15 de outubro de 2012
DECRETO 209/2012, do 11 de outubro, polo que se aproba o cambio de titularidade do treito da estrada provincial LU-4701 desde o punto quilométrico 0+000 ao 0+595, a prol do Concello de Folgoso do Courel.
Consellería de Medio Ambiente, Territorio e Infraestruturas — III. Outras disposicións — 05/11/2012

A teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei de estradas dispón no artigo 54 que as estradas autonómicas ou provinciais, ou os seus treitos determinados en que a circulación adquira características urbanas, se lles entregarán aos respectivos concellos. O expediente promoverase por proposta do concello ou da administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os organismos.
A Deputación Provincial de Lugo e o Concello de Folgoso do Courel acordan o cambio de titularidade da Rúa Nova de Folgoso no treito comprendido entre o p.q. 0+000 e o p.q. 0+595 da estrada provincial LU-4701.
Polo exposto, consonte o previsto na Lei 4/1994, do 14 de setembro, de estradas de Galicia, tras o acordo entre as administracións afectadas, por proposta do conselleiro de Medio Ambiente, Territorio e Infraestruturas e logo de deliberación do Consello da Xunta de Galicia na súa reunión do día once de outubro de dous mil doce,
Artigo 1
Apróbase o cambio de titularidade a prol do Concello de Folgoso do Courel do treito da estrada provincial LU-4701, entre o p.q. 0+000 ata o p.q. 0+595. Denominación do concello: Rúa Nova de Folgoso.
Artigo 2
En aplicación do artigo 4 da Lei 4/1994, do 14 de setembro, de estradas de Galicia, as entidades locais, no marco das súas competencias e de acordo cos correspondentes plans de estradas, aprobarán a relación de estradas da súa titularidade. De acordo co exposto, o Concello de Folgoso do Courel deberá incorporar ao seu Plan de estradas a vía a que se refire este decreto.
Artigo 3
A entrega da vía formalizarase no prazo dos dous meses seguintes á publicación deste decreto no
Diario Oficial de Galicia
, mediante a sinatura da correspondente acta de entrega.
Artigo 4
Correspóndenlle ao Concello de Folgoso do Courel, a partir da formalización da entrega, todas as actividades de xestión, mantemento, conservación e explotación da vía; así como o exercicio das funcións de disciplina viaria e calquera outra que puidese corresponderlle como nova administración titular da estrada.
Disposición derradeira
Este decreto producirá efectos desde o día seguinte ao da súa publicación no
Diario Oficial de Galicia.
Santiago de Compostela, once de outubro de dous mil doce
DECRETO 212/2012, do 30 de outubro, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 07/11/2012

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG nº 133, do 12 de xullo), e no artigo 9.e) do seu Regulamento de réxime interno (DOG nº 114, do 11 de xuño de 1996), e de acordo coa proposta efectuada pola Confederación de Empresarios de Galicia, do 4 de outubro de 2012,
Artigo único
Que cese como membro suplente do Consello Económico e Social de Galicia Alejandro Prada Baceiredo, en representación da Confederación de Empresarios de Galicia.
Santiago de Compostela, trinta de outubro de dous mil doce
DECRETO 213/2012, do 30 de outubro, polo que se dispón o nomeamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 07/11/2012

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia (DOG nº 133, do 12 de xullo), e nos artigos 8 e 10 do seu Regulamento de réxime interno (DOG nº 114, do 11 de xuño de 1996), e de acordo coa proposta efectuada pola Confederación de Empresarios de Galicia, do 4 de outubro de 2012,
Artigo único
Nomear membro suplente do Consello Económico e Social de Galicia a Ana García Caeiro, en representación da Confederación de Empresarios de Galicia.
Santiago de Compostela, trinta de outubro de dous mil doce
ACORDO do 5 de novembro de 2012 polo que se fan públicos os resultados xerais e por circunscricións e a relación de deputados e deputadas proclamados electos nas eleccións ao Parlamento de Galicia realizadas o día 21 de outubro de 2012.
Xunta Electoral de Galicia — III. Outras disposicións — 07/11/2012

Vistas as actas de proclamación das xuntas electorais provinciais, e en cumprimento do disposto no artigo 108.6º da Lei orgánica 5/1985, do 19 de xuño, acórdase facer públicos:
– Os resultados xerais e por circunscricións provinciais das eleccións ao Parlamento de Galicia, que tiveron lugar o día 21 de outubro de 2012, segundo os datos que figuran nas actas remitidas polas xuntas electorais provinciais.
– A relación de deputados e deputadas proclamados electos por cada unha delas.
1. Pola provincia da Coruña
2. Pola provincia de Lugo
3. Pola provincia de Ourense
4. Pola provincia de Pontevedra
• Provincia da Coruña.
– Polo Partido Popular (PP):
– Polo Partido dos Socialistas de Galicia-PSOE (PSdeG-PSOE):
– Pola coalición electoral Alternativa Galega de Esquerdas (Esquerda Unida-ANOVA):
– Polo Bloque Nacionalista Galego (BNG):
• Provincia de Lugo.
– Polo Partido Popular (PP):
– Polo Partido dos Socialistas de Galicia-PSOE (PSdeG-PSOE):
– Pola coalición electoral Alternativa Galega de Esquerdas (Esquerda Unida-ANOVA):
– Polo Bloque Nacionalista Galego (BNG):
• Provincia de Ourense.
– Polo Partido Popular (PP):
– Polo Partido dos Socialistas de Galicia-PSOE (PSdeG-PSOE):
– Polo Bloque Nacionalista Galego (BNG):
– Pola coalición electoral Alternativa Galega de Esquerdas (Esquerda Unida-ANOVA):
• Provincia de Pontevedra.
– Polo Partido Popular (PP):
– Polo Partido dos Socialistas de Galicia-PSOE (PSdeG-PSOE):
– Pola coalición electoral Alternativa Galega de Esquerdas (Esquerda Unida-ANOVA):
– Polo Bloque Nacionalista Galego (BNG):
A Coruña, 5 de novembro de 2012